যেমন ভাবা, তেমন কাজ। বাবাকে ‘উড়িয়ে’ দিতে অনলাইনে একেবারে বিস্ফোরক অর্ডার দিয়ে ফেলল সে। ক্রিপটোকারেন্সির মাধ্যমে কেনা সেই বিস্ফোরক চলেও এসেছিল নির্দিষ্ট ঠিকানায়। বাবার গাড়িতে বিস্ফোরক রেখে উড়িয়ে দেওয়ার ছক করেছিল সে। কিন্তু, বিষয়টি নজরে আসে ব্রিটিশ গোয়েন্দাদের। তদন্ত শুরু করে লন্ডনের ন্যাশনাল ক্রাইম এজেন্সি। আর তার পরই ভারতীয় বংশোদ্ভূত ওই যুবককে গ্রেফতার করে পুলিশ। গত মে মাসে গুরতাজ সিংহ রনধওয়াকে গ্রে‌ফতার করেছিল পুলিশ। লন্ডনের উলভারহ্যাম্পটনে বাড়ি ওই যুবকের। সম্প্রতি ব্রিটেনের এক আদালত আট বছরের কারাদণ্ড দিল বছর উনিশের ওই যুবককে। তার বিরুদ্ধে বিস্ফোরক মজুত এবং খুনের চেষ্টার অভিযোগ প্রমাণিত হয়েছে।